

Dragi părinți și tutori,

Cum trece timpul! Bebelușul dvs. are deja câteva luni.

**Cititul cărților**

Bebelușilor le place nespus de mult ca tati, mami, bunul, buna sau oricine altcineva care are grijă de ei să le citească.

**Îmbunătățirea limbajului**

Cititul cu voce tare copiilor îi ajută să-și dezvolte competențele lingvistice, ceea ce le va fi de folos mai târziu, la școală. Este distractiv să explorați cărți și imagini împreună și puteți face acest lucru încă de pe-acum.

**Începeți să citiți cu voce tare cu BoekStart**

Împreună cu biblioteca, primăria din [naam gemeente] dorește să vă ofere dvs. și copilului dvs. o cutie BoekStart.   
  
**Înscrierea la bibliotecă este gratuită pentru copilul dvs.**

Această scrisoare este însoțită de un voucher cadou pentru cutia BoekStart. Mergeți pur și simplu cu voucherul la bibliotecă și înregistrați-vă bebelușul. Bebelușul va deveni gratuit membru și va primi cutia BoekStart împreună cu două cărți cadou. După aceea, veți putea împrumuta de la bibliotecă cele mai drăguțe cărți pentru bebeluși și copii mici, pe care i le veți putea citi copilului dvs. sau pe care le veți putea parcurge împreună.



Veniți curând și înregistrați-vă bebelușul! Vă doresc dvs. și copilului dvs. multe ore fericite de lectură împreună.

Cu stimă,

[Naam burgemeester en handtekening]

Datele personale ale bebelușului dvs. sunt prelucrate cu scopul exclusiv de a-i oferi gratuit calitatea de membru al bibliotecii. Dacă aveți întrebări cu privire la această scrisoare, luați legătura cu biblioteca publică din localitatea dvs. BoekStart este o inițiativă la nivel național, oferită de Stichting Lezen (Fundația pentru lectură), în colaborare cu bibliotecile și cu Biblioteca Națională a Țărilor de Jos. Pentru informații suplimentare, accesați [BoekStart.nl](https://www.boekstart.nl/wat-is-boekstart/boekstartkoffertje/). Există și [aplicația BoekStart](https://www.boekstart.nl/download-onze-voorleesapp-voor-ios-en-android/).